Incident în timpul paradei de 1 Decembrie. Două persoane au încercat să forțeze filtrul jandarmilor.
Două persoane au încercat marți să forțeze filtrul jandarmilor din zona Pieței Charles de Gaulle, instituit cu ocazia Zilei Naționale a României. "Persoanele participante au fost stabilite de organizator, accesul pietonal și rutier fiind temporar restricționat în zona respectivă", au transmis jandarmii.
Reprezentanții Jandarmeriei București spun că cele două persoane au încercat să treacă de panourile metalice amplasate de jandarmi în zona Pieței Charles de Gaulle, cu ocazia evenimentului dedicat Zilei Naționale a României."Li s-a pus în vedere că este un perimetru restricționat, au insistat să intre, dar până la urmă au renunțat", a spus, pentru MEDIAFAX, Alexandru Iacob, purtătorul de cuvânt al Direcţiei Generale de Jandarmi a Municipiului Bucureşti, care a precizat că cele două persoane nu au fost sancționate.Potrivit Jandarmeriei București, organizarea ceremoniilor oficiale dedicate Zilei Naționale a României în municipiul București este permisă cu participarea a cel mult 400 de persoane."Persoanele participante au fost stabilite de organizator, accesul pietonal și rutier fiind temporar restricționat în zona respectivă", au transmis jandarmii, care le recomandă cetățenilor să evite zonele aglomerate și să respecte prevederile legale în vigoare.